laion/Wikipedia-Exotic huggingface dataset:
ג'ייק טאפר

ג'ייקוב פול "ג'ייק" טאפר (באנגלית: Jacob Paul "Jake" Tapper; נולד ב-12 במרץ 1969) הוא עיתונאי, מגיש חדשות וסופר אמריקאי-יהודי. משמש ככתב הראשי של רשת CNN בוושינגטון. טאפר נולד בניו יורק לאב יהודי ולאם שהתגיירה. למד בבית ספר יהודי בפנסילבניה וב-1991 סיים תואר ראשון בהצטיינות בקולג' דרטמות'. לאחר לימודיו שימש מזכיר לענייני תקשורת של חברת בית הנבחרים של ארצות הברית מרג'ורי מרגוליס ולאחר מכן במשרד יחסי ציבור. את קריירת העיתונאות שלו החל ככתב בוושינגטון סיטי פייפר וכתבותיו התפרסמו גם בניו יורקר, הניו יורק טיימס, וושינגטון פוסט, לוס אנג'לס טיימס ובויקלי סטנדרד. הוא צייר קריקטורות ואיורים ורצועת קומיקס פרי יצירתו התפרסמה בעיתון Roll Call בשנים 1994 עד 2003. בשנים 1999 עד 2002 שימש כתב לענייני ממשל של אתר החדשות Salon. ב-2003 החל לעבוד ברשת ABC. שימש מגיש בתוכנית הבוקר This Week. בנובמבר 2008 מונה לכתב הבכיר של הרשת בבית הלבן. במהלך שנותיו בתפקיד זכה שלוש פעמים בפרס הכתב המצטיין מטעם תא כתבי הבית הלבן. הוא היה שותף לצוות החדשות שזכה בפרס אמי על כיסוי טקס השבעתו של נשיא ארצות הברית ברק אובמה, כמו כן זכה בפרס על שם אדוארד מורו על כיסוי המבצע לחיסולו של אוסאמה בן לאדן. בינואר 2013 עבר לרשת CNN, הוא מונה לכתב הראשי לענייני ממשל והחל להגיש תוכנית משלו בשם "The Lead with Jake Tapper". בספטמבר 2015 הנחה, לצד דנה באש, את העימות הרפובליקני השני לקראת המועמדות לבחירות לנשיאות, שנערך בספרייה הנשיאותית על שם רונלד רייגן בסימי ואלי שבקליפורניה. העימות היה אז למשדר הנצפה ביותר בתולדות CNN בו צפו בממוצע 22.9 מיליון צופים. ביוני 2024 הנחה, לצד דנה באש, את העימות בין המתמודדים לנשיאות ארצות הברית ג'ו ביידן ודונלד טראמפ, שנערך באולפן של רשת CNN בבירת ג'ורג'יה, אטלנטה. הוא מחברם של שלושה ספרים: Body Slam: The Jesse Ventura Story, which was published שיצא לאור ב-1999 ועוסק בג'סי ונטורה. Down and Dirty : The Plot to Steal the Presidency שיצא לאור ב-2001 ועוסק במערכת הבחירות לנשיאות ארצות הברית 2000 בפלורידה. The Outpost: An Untold Story of American Valor שיצא לאור ב-2012 ועוסק בקרב קמדש במלחמת אפגניסטן. הספר נכנס היישר למקום העשירי ברשימת רבי המכר של הניו יורק טיימס בדצמבר 2012. הספר עובד לתסריט לסרט קולנוע שיצא לאקרנים ב-2020. טאפר נשוי ואב לבן ובת. מדיה וקבצים בנושא ג'ייק טאפר בוויקישיתוף אתר האינטרנט הרשמי של ג'ייק טאפר (באנגלית) ג'ייק טאפר, ברשת החברתית פייסבוק ג'ייק טאפר, ברשת החברתית אקס (טוויטר) ג'ייק טאפר, ברשת החברתית אינסטגרם ג'ייק טאפר, ברשת החברתית LinkedIn ג'ייק טאפר, ברשת החברתית Goodreads ג'ייק טאפר, באתר פליקר פרופיל באתר CNN Jake Tapper Draws Washington, פוליטיקו אתר CNN, ‏17 בספטמבר 2015 רשימת רבי המכר של הניו יורק טיימס, 2 בדצמבר 2012
F4F ויילדקט

גראמן F4F ויילדקט היה מטוס קרב אמריקני שהמריא מנושאות מטוסים, והיה בשימוש הצי האמריקני והצי המלכותי הבריטי בזמן מלחמת העולם השנייה. המטוס, שבריטים השתמשו בו לראשונה באירופה, היה מטוס הקרב היעיל ביותר של הצי האמריקני ושל חיל הנחתים האמריקני במערכה באסיה ובאוקיינוס השקט בשנים 1941 ו-1942, אף על פי שיריבו, מטוס הקרב היפני A6M זירו, עלה עליו במהירות, ביכולת תמרון ובטווח טיסה. אך קשיחות מבנית וטקטיקות קרב הביאו ליחס הפלות גבוה בקרב הויילדקט. הלקחים שנלמדו מהשימוש בויילדקט יושמו בבניית F-6F הלקט, שהיה מהיר וחזק מקודמו. עם זאת, גראמן המשיכו לייצר מטוסי ויילדקט עד לסוף המלחמה. הבריטים היו הראשונים שרכשו מטוסי ויילדקט (שנקראו בצי הבריטי מרטלט (Martlet)), והפעילו אותם לראשונה ביום חג המולד 1940. המרטלט המריאו מבסיס יבשתי כדי ליירט מפציץ גרמני מדגם יונקרס Ju 88 שטס מעל בסיס הצי בסקפה פלו. בספטמבר 1941 הצטרפו שישה מרטלט לנושאת המטוסים הקלה אה"מ "אודסיטי" (HMS Audacity) לליווי שיירות באוקיינוס האטלנטי, והפילו מספר מפציצי פוקה-וולף Fw 200 גרמנים. ההתקפה האווירית האחרונה בה השתתפו הויילדקט באירופה נערכה ב-5 במאי 1945, כנגד בסיס צוללות בנורווגיה. למרות נחיתותו לעומת יריבו היפני, ה-A6M זירו, הצליחו מטוסי הוויילדקט להחזיק מעמד בזכות המיגון הכבד ומכלי הדלק האטומים שלהם, שאיפשרו למטוס להמשיך לטוס גם לאחר שספג נזק רב. בנוסף, טייסים רבים נעזרו במכשיר הביות שהותקן על המטוס כדי לשוב לנושאות המטוסים שלהם בתנאי מזג אוויר קשים. מטוסי ויילדקט של הצי ושל חיל הנחתים לקחו חלק בכל הקרבות החשובים של הצי האמריקני בשנה הראשונה של המערכה באסיה ובאוקיינוס השקט, כמו קרב ים האלמוגים וקרב מידוויי, במאי וביוני 1942, בהתאמה. רק בשנת 1943 החלו להגיע מטוסי קרב שהתעלו על הזירו, כגון F-6F הלקט ו-F4U קורסייר, והחלו לתפוס את מקומו של הוויילדקט. לפיכך, כבר בראשית 1943 הפסיקה גראמן את ייצור ה-F4F, אך ג'נרל מוטורס המשיכה לספק אותו לצי ולחיל הנחתים, תוך שהיא עורכת בו מספר שינויים שהתאימו אותו לשירות בנושאות מטוסים מלוות. בסך הכל נבנו 7,860 מטוסי F4F ויילדקט. מטוסים אלה השמידו 1,327 מטוסי אויב, במחיר של 191 ויילדקט, והשיגו יחס הפלה של 6.9:1. הוויילדקט היה בשרות המדינות הבאות: ארצות הברית ארצות הברית בריטניה בריטניה קנדה קנדה בלגיה בלגיה צרפת צרפת יוון יוון מדיה וקבצים בנושא F4F ויילדקט בוויקישיתוף Sherman, Stephen. Grumman F4F Wildcat, Acepilots.com World War Two: Naval Aviation Statistics Sherman. Naval Aviation Statistics.
טאפר

האם התכוונתם ל... ג'ייק טאפר – עיתונאי אמריקאי זואי טאפר – שחקנית אנגלייה צ'ארלס טאפר – ראש הממשלה ה-7 של קנדה Tapper – משחק מחשב טפר
צבי וולף

צבי וולף (נולד ב-1895 פולין – נפטר ב-7 בספטמבר 1956 חיפה) היה מראשי ארגון השומר. עסק, עם יהושע חנקין, ברכש קרקעות במסגרת תפקידו בחברת הכשרת הישוב ובהמשך בקרן קיימת לישראל. וולף נולד ב-1895 בגליציה שבפולין. ב-1912 עלה ארצה והצטרף לארגון השומר ונשלח לשמור בשדות בית אלפא וחפציבה שם כונה "המוכתר" של בית אלפא. בשנים שלפני מלחמת העולם הראשונה עבד בחברת הכשרת הישוב והיה עוזרו של יהושע חנקין שעסק ברכישת אדמות בעמק יזרעאל ועמק בית שאן. ב-1920 היה מלוחמי תל חי והשתתף בקרב בו נפל יוסף טרומפלדור. לאחר מלחמת העולם הראשונה שירת כשוטר במשטרת המנדט. בשנים מאוחרות יותר עבד בקרן קיימת לישראל. וולף נפטר בחיפה ב-1956 ונקבר בבית הקברות בעיר. לאחר הקמת בית הקברות של אנשי השומר בתל חי, הועבר לשם. בנו, פרופ' דן וולף, כיהן כדקאן הפקולטה להנדסה חקלאית בטכניון. נכדו, אמנון וולף, הוא שחקן ומדבב. צבי וולף, דבר, 9 בספטמבר 1956 צבי וולף למנוחות, דבר, 10 בספטמבר 1956 היישובים סבלו ממכת גנבות ולכן פנו לארגון השומר להעסקת שומר קבוע ערך זה הוא קצרמר בנושא ציונות ובנושא ישראלים. אתם מוזמנים לתרום לוויקיפדיה ולהרחיב אותו.
אפוקליפסה ופוסט-אפוקליפסה

אפוקליפסה בדיונית היא תת-סוגה של מדע בדיוני ואימה אשר מתארת את קץ הציוויליזציה והכחדת האנושות. אפוקליפסה זו מוצגת בדרך כלל כתוצאה מאסון שעלול להיות סיכון קיומי כגון אפוקליפסת זומבים, מלחמה גרעינית, מגפה, פלישת חייזרים, אירוע פגיעת אסטרואיד, השתלטות רובוטים, סינגולריות טכנולוגית, אירוע על-טבעי, אסכטולוגיה, שינויי אקלים קיצוניים, דלדול משאבים, קריסה אקולוגית או אסון אחר. פוסט-אפוקליפסה בדיונית מתקיימת בעולם או ציוויליזציה לאחר שאסון הרס את העולם. מסגרת הזמן עשויה להיות מידית לאחר האסון, בהתמקדות בתלאות הניצולים, או בזמן מאוחר יותר, לעיתים לאחר שכבר שכחו את הציוויליזציה שהתקיימה קודם לאסון. סיפורים פוסט-אפוקליפטיים מתארים לרוב עולם עתידי שאינו טכנולוגי, או עולם שבו נותרו רק שרידי טכנולוגיה. העולם הפוסט-אפוקליפטי מתואר לרוב כדיסטופיה בה התושבים חיים בתנאי מחסור קשים ובפחד מתמיד מטרור ושודדים אלימים בעולם חרב ומזוהם. הסוגה צברה פופולריות לאחר מלחמת העולם השנייה, כאשר האפשרות למלחמה גרעינית הגיעה לתודעת הציבור. יחד עם זאת, רומנים אפוקליפטיים היו קיימים כבר בתחילת המאה ה-19, כאשר מרי שלי פרסמה את "האדם האחרון (אנ')". סרט מדע בדיוני מדע בדיוני (ספרות) דיסטופיה מדיה וקבצים בנושא אפוקליפסה ופוסט-אפוקליפסה בוויקישיתוף ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
Honeymoon

Honeymoon (בעברית: ירח דבש) הוא אלבום האולפן הרביעי של הזמרת-יוצרת האמריקאית לנה דל ריי. האלבום יצא לאור ב-18 בספטמבר 2015 דרך חברת התקליטים יוניברסל מיוזיק גרופ. שיר הנושא של האלבום, "Honeymoon", פורסם ב-14 ביולי 2015 בערוץ ה-YouTube של דל ריי, יחד עם קליפ קצר ומילות השיר. חודש לאחר מכן, ב-10 באוגוסט, יצא לאור השיר "High by the Beach" כסינגל הראשון מהאלבום. הווידאו קליפ לשיר פורסם שלושה ימים לאחר מכן. השיר הגיע למקום ה-51 במצעד הסינגלים של ארצות הברית בילבורד הוט 100, זאת לאחר שמגזין הבילבורד דיווח תחילה כי השיר יכנס למצעד במקום השביעי, אך מאוחר יותר התברר כי הייתה טעות בחישוב המכירות. ב-21 באוגוסט 2015 פרסמה דל ריי את רשימת הרצועות באלבום יחד עם עטיפתו, ובנוסף הוציאה את השיר "Terrence Loves You" כסינגל שיווקי. השיר הושמע לראשונה בשירות הקו החם של דל ריי, שאת מספרו פרסמה על עטיפת האלבום, יחד עם השיר "Burnt Norton (Interlude)‎". שיר הנושא של האלבום, "Honeymoon", יצא לאור כסינגל השיווקי השני מהאלבום ב-7 בספטמבר באותה השנה. יום לאחר מכן פרסמה דל ריי סרטון המכיל קטעים מהשירים "Terrence Loves You",‏ "Music to Watch Boys To",‏ "Freak", ו-"High by the Beach". מספר ימים לאחר מכן, ב-11 בספטמבר, יצא לאור הסינגל השני מהאלבום, "Music to Watch Boys To". מידע על האלבום Honeymoon באתר MusicBrainz מידע על האלבום Honeymoon באתר AllMusic האלבום Honeymoon באתר Discogs האלבום Honeymoon באתר ספוטיפיי האלבום Honeymoon באתר דיזר האלבום Honeymoon באתר אפל מיוזיק האלבום Honeymoon באתר טיידל האלבום Honeymoon באתר יוטיוב נטליה ירמין, מסיבה בבית עלמין: לנה דל ריי חופרת קברים, באתר nrg‏, 20 בספטמבר 2015 שי סגל‏, ירח דבש: לנה דל ריי משנה כיוון באלבומה החדש ומסתבכת, באתר וואלה, 29 בספטמבר 2015 אבי פיטשון, לנה דל ריי יצרה את הפסקול המושלם לאנשים שחיים בסרט, באתר הארץ, 8 באוקטובר 2015 שרון מולדאבי, ‏סוכריית דיכאון: באלבומה השלישי לנה דל ריי מבססת את מעמדה, באתר גלובס, 18 באוקטובר 2015 Lana Del Rey Announces 'Honeymoon' Release Date, באתר מגזין המוזיקה בילבורד, 14 באוגוסט 2015 Lana Del Rey Shares "Honeymoon", פורסם בפיצ'פורק ב-14 ביולי 2015 Lana Del Rey Announces New Single "High By the Beach", פורסם בפיצ'פורק ב-4 באוגוסט 2015 OMI's 'Cheerleader' Back to No. 1 on Hot 100, באתר מגזין המוזיקה בילבורד, 17 באוגוסט 2015 Lana Del Rey announces Honeymoon album tracklisting and new song Terrence Loves You, ‏21 באוגוסט 2015 Two new Lana Del Rey tracks feature on 'Honeymoon' album trailer - watch, פורסם ב-NME ב-8 בספטמבר 2015
Linux Standard Base

ה-Linux Standard Base‏ (LSB) הוא פרויקט משותף של מספר הפצות לינוקס הפועלות תחת קרן לינוקס ומטרתו לתקנן את מבנה המערכות בלינוקס, כולל את היררכיית מערכת הקבצים הנמצאת בשימוש במערכת ההפעלה גנו/לינוקס. ה-LSB מתבסס על תקינת POSIX,‏ SUS ותקנים פתוחים אחרים, אך מרחיב אותם במספר מקרים. לפי ה-LSB: המטרה של LSB היא לפתח ולקדם קבוצה של תקנים פתוחים שיגבירו את התאימות בין הפצות הלינוקס ויאפשרו לתוכנות לרוץ על כל מערכת הפעלה, אפילו בצורת קבצים בינאריים. בנוסף, ה-LSB יעזור לתאם מאמצים ולגייס את מפתחי התוכנה לניוד תוכנות וכתיבת מוצרים עבור מערכת ההפעלה Linux. הסמכת תאימות לתקן ה-LSB יכולה להיות מוענקת למוצר מסוים על ידי תהליך הסמכה מתאים. תקן ה-LSB מתקנן, לדוגמה: ספריות סטנדרטיות, מספר פקודות ויישומי עזר שמרחיבים את תקן POSIX, צורתה של היררכיית מערכת הקבצים, רמות ריצה (runlevels), מערכת ההדפסה ותוספות חיוניות נוספות למנהל החלונות X. הפקודה lsb_release -a זמינה במערכות רבות על מנת לקבל פרטים על גרסת ה-LSB. במקרים אחרים, ניתן להפוך את הפקודה לזמינה על ידי התקנת החבילה lsb-release. אתר האינטרנט הרשמי של Linux Standard Base אתר האינטרנט הרשמי של Linux Standard Base ארכיון התקן ב-linuxfoundation.org ויקי LSB Linux Foundation's Linux Developer Network (LDN) - נועד לעזור למפתחים לבנות תוכנות תוכנות הניתנות לניוד.
קרפ (להקה)

קְרָפ (באנגלית: Crap - שטויות) הייתה להקת רוק ישראלית. בין השאר התפרסמה בזכות גילם הצעיר של חבריה (22-20), אלבום הבכורה שלה "לא למכירה" ופרישת סולן הלהקה לאחר צאתו. הלהקה הוקמה ב-1986 בשם "ברבריה מסחרה" על ידי חברים שגדלו בראשון לציון: קובי נחום הסולן, אסף לוי הגיטריסט, אחיו לידור הבאסיסט ואורן ג'ורנו המתופף. "ברבריה מסחרה" הקליטה סקיצות אשר לא יצאו לאור והתפרקה ב-1987. כל אחד מחבריה פנה לדרכו. נחום גם עסק בבמאות (ב-1994 ביים קליפ בהשתתפות השחקן אביב אל-בחר לשיר "מול חלון" של היוצר אלון ולדז'י). ב-1996 חיפש מוטי שהרבני, איש הלייבל "פוך", להקות צעירות כדי להחתים אותם בחברה. לשם כך הוקמה "ברבריה מסחרה" מחדש תחת השם "קְרָפ" (תעתיק של המילה האנגלית "Crap" שפירושה שטויות; רבים עדיין טועים לחשוב ששמה הוא קְרֶפ - שזהו אחד השמות הלועזיים לחביתית), ושלחה לשהרבני קלטת עם שלוש סקיצות (שבה השתתפה קלידנית ששמה לא פורסם), שהובילה לחתימת חוזה מסחרי עם הלייבל NMC וחוזה הפצה עם הלייבל "פוך". תוך כדי החזרות החלו להיווצר לחנים חדשים ולאחר מכן גם מילים לאותם לחנים. התוצאה הולידה את אלבום הבכורה שנשא את השם המשעשע "לא למכירה". האלבום, הזכור בזכות עטיפתו (שעליה מצויר ליצן שהופיע גם על עטיפת תקליטי השדרים שנשלחו לרדיו בצבעים שונים פרט לשיר "שחררו את דודו"), כלל 17 שירי רוק (3 מתוכם באנגלית), רובם רועשים ועמוסים בדיסטורשן וחלקם מלודיים. את רובם כתבו קובי נחום ואסף לוי והלחינו כל חברי הלהקה. בין השירים הבולטים היו "המספר האחרון", "אזעקת שוא", "Never Rain", "גלימה ירוקה", "הכתר", "סודות", "טוב לי ככה" ושיר הנושא, אך דווקא הם (ובמיוחד שיר הנושא, שהיה השיר הראשון שהלהקה הקליטה) הושמו בצילו של השיר "שחררו את דודו" שארך כ-30 דקות. השיר החריף קורא לשחרר את "מלך הגרפיטי" הירושלמי דודו ברזני, שנידון ל-25 שנות מאסר במצרים לאחר שנתפס בטאבה כשבידו קילו חשיש. החל מדקה 3:30 ועד תום 30 הדקות של השיר נשמעת הקריאה "שחררו את דודו!". שהרבני, שכלל בחוברת המילים מאמר שכתב בזכותו של ברזני, נהג מדי פעם להוציא באותה תקופה את השיר על גבי סינגל עם תמונתו של ברזני, תוך כדי קיצוץ 27 הדקות שלאורכן חוזרת על עצמה הקריאה "שחררו את דודו!". שבועיים לפני שיצא האלבום פרש נחום מהלהקה בגלל סכסוך "מקצועי", להגדרתו, בינו לבין שהרבני. שלושת חברי הלהקה לקחו על עצמם את תפקיד השירה ואף ערכו הופעה מוצלחת בפסטיבל צמח. ב-2004 חזרה הלהקה והוציאה שיר חדש, "ווי הו". השיר בעל שתי המילים בלבד ("ווי הו") זכה להצלחה מתונה וכך גם הבאים אחריו, "כל כך יפה" ו"מישו מישו בא". לאחר מכן יצא האלבום המלא, "22". אלבום זה, בניגוד לקודמו, לא יצא בחברת תקליטים מסחרית והופץ דרך "פוך" בלבד. האלבום כלל 12 שירים שאת רובם כתב אסף לוי. בין השירים הבולטים באלבום פרט לסינגלים היו "צעקות", "בואי", "הכתר 2" (המשך לשיר "הכתר" שגם אותו כתב קובי נחום) ו"זבובים", שכתב המשורר חגי הופר. לאחר יציאת האלבום, שהצלחתו לא השתוותה לזו של "לא למכירה", הלהקה התפרקה. לא למכירה (1997, הוצאת NMC והפצת פוך) 22 (2004, הוצאת והפצת פוך) סודות (1997) טוב לי ככה/Sea Of Love‏ (1997) סיפור אחר (1997) אזעקת שוא (1997) שחררו את דודו/לא פוחדים (1997) כל כך יפה (2004) מישו מישו בא (2004) ווי הו (2004) טוב לי ככה (1997) אזעקת שוא (1997) Never Rain‏ (1997) ווי הו (2004) קרפ, באתר MOOMA (בארכיון האינטרנט) [1]
ספרטן LIM-49

ספרטן LIM-49 היה טיל נגד טילים שפותח בארצות הברית במסגרת תוכנית Safeguard על מנת ליירט טילים בליסטיים בעודם בחלל. הספרטן התפתח מתוך תוכנית ניקה, אך היה גדול הרבה יותר מטילי הנייק. שלושה שלבים הביאו את הטיל לטווח של כ 700 ק"מ, די והותר ליירוט מחוץ לאטמוספירה. הוא צויד בראש נשק תרמוגרעיני בן חמישה מגהטון והאיץ למהירות העולה על מאך 4. פיתוח הספרטן הושלם והוחל בפריסה מבצעית ב 1975, אך פחות משנה לאחר מכן, מגבלות יכולת תוכנית Safeguard והערכת עלות עדכנית הביאו את הקונגרס לביטול התוכנית כולה. ספרינט (טיל) מדיה וקבצים בנושא ספרטן LIM-49 בוויקישיתוף ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
1921 בספורט

ערך מורחב – 1921 טור דה פראנס - לאו שואה (בלגיה בלגיה) ג'ירו ד'איטליה -ג'ובאני ברונרו (איטליה איטליה) צ'ארלי פדוק (ארצות הברית ארצות הברית) קבע בריצת 100 מטר שיא עולם חדש של 10.4 שניות. ערך מורחב – אליפות וימבלדון 1921 אליפות צרפת הפתוחה - סוזן לנגלן (צרפת צרפת) אליפות וימבלדון - סוזן לנגלן (צרפת צרפת) אליפות ארצות הברית הפתוחה - מולה מלורי (נורווגיה נורווגיה) אליפות אוסטרליה הפתוחה - ריס גימל (אוסטרליה אוסטרליה) אליפות צרפת הפתוחה -ז'אן סמזה (צרפת צרפת) אליפות וימבלדון - ביל טילדן (ארצות הברית ארצות הברית) אליפות ארצות הברית הפתוחה - ביל טילדן (ארצות הברית ארצות הברית) ערך מורחב – גביע דייוויס 1921 נבחרת גביע דייוויס של ארצות הברית ניצחה את נבחרת יפן עם התוצאה 5:0 נבחרת ארגנטינה זוכה בטורניר. סרייה א' -פרו ורצ'לי זוכה באליפות פרמייר ליג - ברנלי זוכה באליפות הגביע האנגלי - טוטנהאם הוטספר ליגת העל הארגנטינאית, התאחדות AAF- הוראקן מבואנוס איירס זוכה באליפות ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פאוליסטנו זכה באליפות אליפות ריו דה ז'ניירו בכדורגל - פלמנגו זכה באליפות בונדסליגה - נירנברג (כדורגל) גביע המלך הספרדי - אתלטיק בילבאו קרוזיירו (ברזיל ברזיל) ליגת העל האיטלקית בכדורסל - Assi Milano. מרוצי הגרנד פרי למכוניות - ג'ימי מורטון (ארצות הברית ארצות הברית) מכונית מתוצרת דוסנברג. אינדי 500 - טומי מילטון (ארצות הברית ארצות הברית) במכונית מתוצרת פרונטנק. הילדה ג'יימס (בריטניה בריטניה) 29 ביולי בלידס, בריטניה - שיא עולם חדש במשחה ל-400 מטר חופשי בתוצאה של 6:16.6 דקות ואן דן בוגה (בלגיה בלגיה) 7 באוגוסט באנטוורפן, בלגיה - שיא עולם ראשון במשחה ל-200 מטר חזה בתוצאה של 3:38.2 דקות שרלוט בויילי (ארצות הברית ארצות הברית) 25 באוגוסט בניו ברייטון, ארצות הברית - שיא עולם חדש במשחה ל-200 מטר חופשי בתוצאה של 2:47.6 דקות נורמן רוס (ארצות הברית ארצות הברית) 25 בספטמבר בברייטון ביץ', ארצות הברית - שיא עולם חדש במשחה ל-400 מטר חופשי בתוצאה של 5:14.4 דקות מדיה וקבצים בנושא 1921 בספורט בוויקישיתוף
1922 בספורט

ערך מורחב – 1922 טור דה פראנס - פימה לבו (בלגיה בלגיה) ג'ירו ד'איטליה -ג'ובאני ברונרו (איטליה איטליה) המשחקים העולמיים לנשים נערכו בפריז שבצרפת. ערך מורחב – אליפות וימבלדון 1922 אליפות אוסטרליה הפתוחה - מרגרט מולסוורת' (אוסטרליה אוסטרליה) אליפות צרפת הפתוחה - סוזן לנגלן (צרפת צרפת) אליפות וימבלדון - סוזן לנגלן (צרפת צרפת) אליפות ארצות הברית הפתוחה - מולה מלורי (נורווגיה נורווגיה) אליפות אוסטרליה הפתוחה - ג'יימס אנדרסון (אוסטרליה אוסטרליה) אליפות צרפת הפתוחה -אנרי קושה (צרפת צרפת) אליפות וימבלדון - ג'רלד פטרסון (אוסטרליה אוסטרליה) אליפות ארצות הברית הפתוחה - ביל טילדן (ארצות הברית ארצות הברית) ערך מורחב – גביע דייוויס 1922 נבחרת גביע דייוויס של ארצות הברית ניצחה את נבחרת אוסטרליה עם התוצאה 5:0 נבחרת ברזיל זוכה בטורניר. סרייה א' -פרו ורצ'לי זוכה באליפות קופה איטליה - "ואדו" מעיירה בצפון איטליה זכתה בגביע. פרמייר ליג - ליברפול זוכה באליפות הגביע האנגלי - האדרספילד טאון ליגת העל הארגנטינאית, התאחדות AAF- הוראקן מבואנוס איירס זוכה באליפות ליגת העל הארגנטינאית, התאחדות AAmF - אינדפנדיינטה מאבז'אנדה זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - קורינתיאנס זכה באליפות אליפות ריו דה ז'ניירו בכדורגל - אמריקה פוטבול קלוב (ריו דה ז'ניירו) זכה באליפות בונדסליגה - נירנברג (כדורגל) והמבורג. לא הייתה הכרעה לאחר שתי משחקים. גביע המלך הספרדי - ברצלונה ספרטק מוסקבה (רוסיה רוסיה) ליגת העל האיטלקית בכדורסל - Assi Milano. אריס סלוניקי (יוון יוון) פנאתינייקוס (יוון יוון) מרוצי הגרנד פרי למכוניות - פליצ'ה נזרו (איטליה איטליה) מכונית מתוצרת פיאט. אינדי 500 - ג'ימי מרפי (ארצות הברית ארצות הברית) במכונית מתוצרת פרונטנק. ואן דן בוגה (בלגיה בלגיה) 6 במאי בבריסל, בלגיה - שיא עולם חדש במשחה ל-200 מטר חזה בתוצאה של 3:34.6 דקות 4 באוקטובר באנטוורפן, בלגיה - שיא עולם חדש במשחה ל-200 מטר חזה בתוצאה של 3:31.4 דקות גרטרוד אדרלה (ארצות הברית ארצות הברית) 4 באוגוסט באינדיאנפוליס, ארצות הברית - שיא עולם חדש במשחה ל-400 מטר חופשי בתוצאה של 5:53.2 דקות הלן ויינרייט (ארצות הברית ארצות הברית) 19 באוגוסט בניו יורק, ארצות הברית - שיא עולם ראשון במשחה ל-1500 מטר חופשי בתוצאה של 25:06.6 דקות ארנה בורג (שוודיה שוודיה) 9 באפריל בסטוקהולם, שוודיה - שיא עולם חדש במשחה ל-400 מטר חופשי בתוצאה של 5:11.8 דקות ג'וני וייסמילר (ארצות הברית ארצות הברית) 22 ביוני בניו הייבן, ארצות הברית - שיא עולם חדש במשחה ל-400 מטר חופשי בתוצאה של 5:06.6 דקות 9 ביולי - באלמדה, ארצות הברית - שיא עולם חדש במשחה ל-100 מטר חופשי בתוצאה של 58.6 דקות ובכך היה לשחיין הראשון בהיסטוריה ששחה משחה זה מהר יותר מדקה. 26 במאי - בהונולולו, ארצות הברית - שיא עולם חדש במשחה ל-200 מטר חופשי בתוצאה של 2:15.6 דקות אריך דרמאכר (גרמניה גרמניה) 12 בנובמבר באמסטרדם, הולנד - שיא עולם חדש במשחה ל-200 מטר חזה בתוצאה של 2:54.4 דקות מדיה וקבצים בנושא 1922 בספורט בוויקישיתוף
Correption

Correption הוא מושג בפונטיקה המתאר תופעה בשירה היוונית והלטינית הקלאסית שבה רצף תנועות, היאטוס, שאינן דיפתונג, מוביל להתקצרות התנועה הראשונה ברצף. - u u| - -|- uu|- u u|- u u|— × πλάγχθη, ἐπεὶ Τροίης ἱερὸν πτολίεθρον ἔπερσε Odyssey 1.2 האות אטא (המודגשת למעלה) במילה πλάγχθη הייתה צריכה להיחשב כתנועה ארוכה. עם זאת מאחר שיש לנו היאטוס, אטא התקצרה. כאשר הרצף הוא דיפתונג, כלומר רצף של שלוש תנועות, ה-correption מתבצע לכאורה, כי התנועה הסופית הופכת לחצי עיצורית לפני התנועה הבאה: - u u\- u u\- - \- - \ - uu\ - x ῥύσκευ, ἔχες δ᾽ ἀλόχους κεδνὰς καὶ νήπια τέκνα Hom. Il. 24.730 התארכות אפית ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רונן הילל

רונן הילל (נולד ב-20 באוקטובר 1961) הוא כדורגלן עבר ישראלי ששיחק בעמדת החלוץ. הילל נולד בשכונת שעריה שבפתח תקווה. הוא החל לשחק בליגת המועדונים בגיל צעיר והצטרף לקבוצת הנוער של הפועל פתח תקווה בגיל 17. לאחר מספר חודשים זומן לנבחרת הנוער של ישראל. ב-29 במרץ 1980, בגיל 18, רשם את הופעת הבכורה שלו בקבוצה הבוגרת של הפועל פתח תקווה, כשפתח בהרכב והבקיע את שער הניצחון במשחק החוץ נגד בני יהודה. בסך הכל רשם הילל במדי הקבוצה 164 הופעות בכל המסגרות, בהן כבש 31 שערים. הילל שיחק גם בבני יהודה, הפועל לוד, הפועל צפרירים חולון, מכבי פתח תקווה, הפועל תל אביב ובית"ר רמלה, במדיה פרש מכדורגל לאחר ששימש מאמן-שחקן. עמוד השחקן במוזיאון של הפועל פתח תקווה ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
ג'רוויס

ג'רוויס (Jarvis או Jervis) הוא שם משפחה בריטי. האם התכוונתם ל... אישים ששם משפחתם ג'רוויס: אוליבר ג'רוויס – נהג מרוצים בריטי אלואיז ג'רוויס מקגרו – סופרת אמריקאית אן ג'רוויס – פעילה חברתית אמריקאית בתקופת מלחמת האזרחים האמריקנית אנה ג'רוויס – מייסדת יום האם בארצות הברית ג'ון ארתור ג'רוויס – שחיין בריטי ג'ון ג'רוויס, הרוזן הראשון מסנט וינסנט – אדמירל וחבר פרלמנט בריטי, שזכה לתהילה בעקבות ניצחונו בקרב כף סנט וינסנט ג'ייק ג'רוויס – כדורגלן אנגלי ג'ף ג'רוויס – עיתונאי ומבקר טלוויזיה אמריקאי גראהם ג'רוויס – שחקן קולנוע קנדי גרגורי ג'רוויס – אסטרונאוט אמריקאי שנספה באסון מעבורת החלל צ'לנג'ר דן ג'רוויס – פוליטיקאי בריטי מאט ג'רוויס – כדורגלן אנגלי מרטין ג'רוויס – שחקן בריטי פרנק ג'רוויס – אתלט אמריקאי, אלוף אולימפי בריצת 100 מטר קייטי ג'רוויס – שחקנית בריטית קלוד ג'רוויס – איש צבא בריטי ששימש כמושל חצי האי סיני בין 1923 ל-1936 רובי ג'רוויס – שחקן בריטי ריקי ג'רווייס – שחקן וקומיקאי בריטי תומאס ג'ורדן ג'רוויס – מושל קרוליינה הצפונית בין 1879 ל-1885 וחבר הסנאט של ארצות הברית בין 1894 ל-1895 פירושים אחרים: 3353 ג'רוויס – אסטרואיד שהתגלה ב-1981, ונקרא מאוחר יותר על שם גרגורי ג'רוויס אדווין ג'רוויס – דמות משנה בדיונית בסדרות הקומיקס איירון מן והאוונג'רס ג'רוויס (אי) – אי בלתי מיושב בדרום האוקיינוס השקט מפרץ ג'רוויס – מפרץ במדינת ניו סאות' וויילס באוסטרליה הפארק הלאומי ג'רוויס ביי – פארק לאומי באזור מפרץ ג'רוויס טריטוריית מפרץ ג'רוויס – טריטוריה פדרלית אוסטרלית באזור מפרץ ג'רוויס, שהוקמה כדי לאפשר מוצא ימי לבירה קנברה
1923 בספורט

ערך מורחב – 1923 טור דה פראנס – אנרי פליסיה (צרפת צרפת) ג'ירו ד'איטליה – קונסטנטה ז'ירנרנגו (איטליה איטליה) ערך מורחב – אליפות וימבלדון 1923 אליפות אוסטרליה הפתוחה – מרגרט מולסוורת' (אוסטרליה אוסטרליה) אליפות צרפת הפתוחה – סוזן לנגלן (צרפת צרפת) אליפות וימבלדון – סוזן לנגלן (צרפת צרפת) אליפות ארצות הברית הפתוחה – הלן וילס (ארצות הברית ארצות הברית) אליפות אוסטרליה הפתוחה – פאט או'הארה (אוסטרליה אוסטרליה) אליפות צרפת הפתוחה – פרנסואה בלנשי (צרפת צרפת) אליפות וימבלדון – ביל ג'ונסטון (ארצות הברית ארצות הברית) אליפות ארצות הברית הפתוחה – ביל טילדן (ארצות הברית ארצות הברית) ערך מורחב – גביע דייוויס 1923 נבחרת גביע דייוויס של ארצות הברית ניצחה את נבחרת אוסטרליה עם התוצאה 4:1 נבחרת אורוגוואי זוכה בטורניר סרייה א' – גנואה זוכה באליפות פרמייר ליג – ליברפול זוכה באליפות הגביע האנגלי – בולטון וונדררס ליגת העל הארגנטינאית, התאחדות AAF – בוקה ג'וניורס מבואנוס איירס זוכה באליפות ליגת העל הארגנטינאית, התאחדות AAmF – סן לורנסו מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל – קורינתיאנס זכה באליפות אליפות ריו דה ז'ניירו בכדורגל – ואסקו דה גאמה זכה באליפות בונדסליגה – המבורג גביע המלך הספרדי – אתלטיק בילבאו סלטה ויגו (ספרד ספרד) ויאריאל (ספרד ספרד) דימנו מוסקבה (רוסיה רוסיה) לוקומוטיב מוסקבה (רוסיה רוסיה) הפועל תל אביב (ישראל ישראל) ליגת העל האיטלקית בכדורסל – Internazionale Milano ניו יורק רנסאנס (ארצות הברית ארצות הברית) מרוצי הגרנד פרי למכוניות צרפת – הנרי סגרייב (בריטניה בריטניה) במכונית מתוצרת סנבים איטליה – קארלו סלמנה (איטליה איטליה) במכונית מתוצרת פיאט אינדי 500 – טומי מילטון (ארצות הברית ארצות הברית) במכונית מתוצרת שנאר-ווקר גרטרוד אדרלה (ארצות הברית ארצות הברית) 4 באפריל בברוקלין, ארצות הברית – שיא עולם חדש במשחה ל-200 מטר חופשי בתוצאה של 2:45.2 דקות 30 ביוני בניוארק, ארצות הברית – שיא עולם חדש במשחה ל-100 מטר חופשי בתוצאה של 1:12.8 דקות אירין גילברט (בריטניה בריטניה) 18 ביוני ברוטרהם, בריטניה – שיא עולם חדש במשחה ל-200 מטר חזה בתוצאה של 3:20.4 דקות בוי צ'רלטון (אוסטרליה אוסטרליה) 13 בינואר בסידני, אוסטרליה – שיא עולם חדש במשחה ל-800 מטר חופשי בתוצאה של 11:05.2 דקות ג'וני וייסמילר (ארצות הברית ארצות הברית) 6 במרץ בניו הייבן, ארצות הברית – שיא עולם חדש במשחה ל-400 מטר חופשי בתוצאה של 4:57.0 דקות – שיא ראשון מתחת ל-5 ארנה בורג (שוודיה שוודיה) 8 ביולי בגטבורג, שוודיה – שיא עולם חדש במשחה ל-1500 מטר חופשי בתוצאה של 21:35.3 דקות מדיה וקבצים בנושא 1923 בספורט בוויקישיתוף